[image: \\192.168.0.136\Nazakonno\za blanka iso.jpg]
ДО
ОБЩИНСКИ СЪВЕТ
ГР.ПОМОРИЕ

ДОКЛАДНА ЗАПИСКА

от Иван Атанасов Алексиев - КМЕТ на Община Поморие

Относно: Обявяване на поземлен имот с идентификатор 47651.10.26 по КККР на с. Медово за частна общинска собственост 
	


УВАЖАЕМИ ГОСПОДИН ПРЕДСЕДАТЕЛ,
УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

	Община Поморие е собственик на поземлен имот с идентификатор 47651.10.26 по КККР на с. Медово, одобрени със Заповед №РД-18-1475/09.08.2018г. на Изпълнителен директор на АГКК, с площ 899кв.м., с начин на трайно ползване – „пасище”, находящ се в местността „Над село”, стар номер 010026. В посока северозапад имотът граничи с ПИ с идентификатор 47651.501.529, представляващ улица „Г. С. Раковски“ в с. Медово с НТП – „за второстепенна улица”. За да се достигне до ПИ с идентификатори 47651.10.128, 47651.10.132, 47651.10.130, 47651.10.113, 47651.10.114, 47651.10.134, 47651.10.133, 47651.10.141, 47651.10.142 и 47651.10.143 по КККР, се преминава през ПИ 47651.10.26, от което следва, че посочените имоти нямат осигурен транспортен достъп до ул. „Г. С. Раковски“. През годините ПИ с идентификатор 47651.10.26 не изпълнява функционалното си предназначение „пасище“, като същевременно с това и възпрепятства достъпа до разположените в съседство в посока югоизток имоти. С оглед на това, Община Поморие е стартирала процедура по промяна на начина на трайно ползване за гореописания имот.
Със Заповед №РД20-137/02.11.2023г. на министъра на земеделието и храните по Доклад с рег. №93-6198/02.11.2023г., ПИ с идентификатор 47651.10.26 е изключен от специализирания слой „Постоянно затревени площи“. 
	Съгласно чл.78а от Правилника за прилагане на Закона за собствеността и ползването на земеделските земи (ППЗСПЗЗ) е подадено Заявление с изх. рег.№91-01-10/14.12.2023г. до Общинска служба „Земеделие” гр. Поморие за промяна на начина на трайно ползване от „пасище“ в „друг вид земеделска земя“  на поземлен имот с идентификатор 47651.10.26 по КККР на с. Медово, община Поморие.
	В изпълнение на Заповед №01/03.01.2023г. на началника на ОС „Земеделие”  гр. Поморие е извършена проверка на място и е съставен Протокол №1/17.01.2023г. за промяна начина на трайно ползване на поземлен имот с идентификатор 47651.10.26 по КККР на с. Медово от „пасище” в „друг вид земеделска земя”.
С оглед на гореизложеното предлагаме на Общински съвет гр. Поморие на основание чл.6, ал.1 и ал.3 от Закона за общинската собственост (ЗОС) да бъде обявен за частна общинска собственост поземлен имот с идентификатор 47651.10.26 по КККР на с. Медово, с площ 899 кв.м. с променен начин на трайно ползване – „друг вид земеделска земя“, находящ се в местността „Над село”, поради това, че е престанал да има предназначение по чл.3, ал.2 от Закона за общинската собственост.
Налице са основанията по чл.6, ал.1 от Закона за общинската собственост във връзка с чл.3, ал.2, т.3 от Закона за общинската собственост за обявяване на цитирания имот за частна общинска собственост.
 
С оглед гореизложеното Ви предлагам да приемете следното

РЕШЕНИЕ

	На основание чл. 21, ал.1, т.8 от Закона за местно самоуправление и местна администрация, чл.6, ал.1 и ал.3 от Закона за общинска собственост във връзка с чл.3, ал.2 от Закона за общинска собственост и чл.78а от Правилника за прилагане Закона за собствеността и ползването на земеделските земи, Общински съвет – гр. Поморие

	1.Обявява за частна общинска собственост поземлен имот с идентификатор 47651.10.26 по КККР на с. Медово, одобрени със Заповед №РД-18-1475/09.08.2018г. на Изпълнителен директор на АГКК, с площ 899 кв.м., с променен начин на трайно ползване – от „пасище“ в „друг вид земеделска земя“, находящ се в местността „Над село”, актуван с АПОС №3384/17.09.2005г. на Кмета на община Поморие.
	2.Възлага на Кмета на Община Поморие да предприеме всички необходими фактически и правни действия в изпълнение на приетото решение след влизането му в сила.



Приложение: 

· Акт за публична общинска собственост №3384/17.09.2005г., заверен с вярно с оригинала;
· Скица №15-109264/01.02.2023г., издадена от СГКК гр. Бургас;
· Заповед №РД20-137/02.11.2023г. на министъра на земеделието и храните
· Протокол №1/17.01.2024г. на началника на ОС „Земеделие”  гр.Поморие.




С уважение,

ИВАН АЛЕКСИЕВ
Кмет на Община Поморие

